《公事后禁门三首 其一》
明代·蔡羽

龙輴金铺丽，蜚廉贝阙县。燕藏朱户网，花隔绮疏烟。

刻漏虚银箭，宫槐积翠钱。瑶台夜夜月，不复妒婵娟。

作者简介：（?—1541） 明苏州府吴县人，字九逵，以居洞庭西山，称林屋山人，又称左虚子。乡试十四次皆落第，由国子生授南京翰林孔目。好古文，师法先秦、两汉，自视甚高，所作洞庭诸记，欲与柳宗元争胜。有《林屋集》、《南馆集》。